paragraph_text: Svjetsko prvenstvo u rukometu 2013. bilo je 23. Svjetsko rukometno prvenstvo koje se u siječnju 2013. održalo u Španjolskoj. Objava Španjolske kao zemlje domaćina održana je u listopadu 2010., prvotno su za domaćinstvo kandidirale još Južna Koreja, Norveška i Danska ali sve tri države povukle su svoje kandidature prije odluke IHF-a.www.ihf.info, "The 2013 Men’s World Championship will be taking place in Spain", objavljeno 2. listopada 2010., pristupljeno 24. siječnja 2013. Prvenstvo se održalo u 9 dvorana u 8 gradova, završnica se igrala u Barceloni. Svjetski prvak je drugi put u povijesti postala Španjolska koja je ostvarila najuvjerljiviju pobjedu u povijesti utakmica za zlato na svjetskim prvenstvima. Pobijedila je Dansku čak 16 razlike (35:19).